LIETUVOS RESPUBLIKOS SUSISIEKIMO MINISTRO

Į S A K Y M A S

DĖL LIETUVOS RESPUBLIKOS SUSISIEKIMO MINISTRO 2003 M. GRUODŽIO 24 D. ĮSAKYMO NR. 3-721 „DĖL LEIDIMŲ, SUTEIKIANČIŲ TEISĘ ATLIKTI KELIŲ TRANSPORTO PRIEMONIŲ VALSTYBINĘ TECHNINĘ APŽIŪRĄ, IŠDAVIMO TAISYKLIŲ PATVIRTINIMO“ PAKEITIMO

2005 m. vasario 10 d. Nr. 3-52

Vilnius

Pakeičiu Leidimų, suteikiančių teisę atlikti kelių transporto priemonių valstybinę techninę apžiūrą, išdavimo taisykles, patvirtintas Lietuvos Respublikos susisiekimo ministro 2003 m. gruodžio 24 d. įsakymu Nr. 3-721 „Dėl leidimų, suteikiančių teisę atlikti kelių transporto priemonių valstybinę techninę apžiūrą, išdavimo taisyklių patvirtinimo“ (Žin., 2004, Nr. 11-302):

1. Išdėstau 2 punktą taip:

„2. Leidimus, suteikiančius teisę atlikti kelių transporto priemonių valstybinę techninę apžiūrą, išduoda Valstybinė kelių transporto inspekcija prie Susisiekimo ministerijos (toliau vadinama – Inspekcija). Leidimų formą tvirtina Inspekcijos viršininkas. Už leidimo ir jo dublikato išdavimą bei leidimo keitimą mokama nustatyta valstybės rinkliava.“

2. Išdėstau 18 punktą taip:

„18. Leidimai, suteikiantys teisę atlikti apžiūrą, išduodami neterminuotam laikui. Įmonė, praradusi leidimą, apie tai privalo paskelbti dienraštyje, platinamame visoje Lietuvos Respublikoje, ir kreiptis į Inspekciją dėl leidimo dublikato išdavimo. Įmonė privalo pateikti išsamų paaiškinimą apie leidimo praradimą, skelbimo laikraštyje kopiją bei dokumentą apie valstybės rinkliavos sumokėjimą. Inspekcija per 5 darbo dienas išduoda leidimo dublikatą su žyma „Dublikatas“.

Informacija apie leidimų, suteikiančių teisę atlikti apžiūrą, išdavimą ir keitimą skelbiama „Valstybės žinių“ priede „Informaciniai pranešimai.“

3. Išdėstau 67 punktą taip:

„67. Sprendimą dėl kontrolieriaus pažymėjimo galiojimo panaikinimo, remdamasis įmonės administracijos vadovo teikimu ir pateikta medžiaga, priima Inspekcijos viršininkas.“

SUSISIEKIMO MINISTRAS	ZIGMANTAS BALČYTIS